Էզեկիաս Պապաիոաննու

Էզեկիաս Պապաիոաննու (), կիպրացի կոմունիստ քաղաքական գործիչ։ 

Ծնվել է գյուղացու ընտանիքում։ Կիպրոսի հանքերում աշխատելու ժամանակ ընդգրկվել է բանվորական շարժման մեջ։ 1930 թվականին մեկնել է Անգլիա։ 1931 թվականին ընդունվել է Անգլիայի կոմունիստական կուսակցության շարքերը։ 1936 թվականին մասնակցել է Իսպանիայի քաղաքացիական պատերազմին։ 1943 թվականին ընտրվել է Լոնդոնի կիպրոսյան կոմիտեի քարտուղար, 1944 թվականին՝ Կիպրոսի աշխատավոր ժողովրդի առաջադիմական կուսակցության (ԱԿԷԼ) Լոնդոնի կազմակերպության քարտուղար։ 1946 թվականից եղել է ԱԿԷԼ-ի կենտրոնական օրգան «Դիմոթվական կրատիս» թերթի գլխավոր խմբագիրը։ 1947 թվականից՝ ԱԿԷԼ-ի ԿԿ անդամ, 1947-1949 թթ.՝ ԿԿ քարտուղար, 1949 թվականի օգոստոսից՝ քաղբյուրոյի անդամ և գլխավորի քարտուղար։ 1955 թվականին ձերբակալվել է, 1956 թվականին՝ փախել բանտից և մինչև 1959 թվականի դեկտեմբերն աշխատել ընդհատակում։ 1960 թվականին ընտրվել է Կիպրոսի Հանրապետության պառլամենտի անդամ։ Գլխավորել է ԱԿԷԼ-ի պատվիրակությունները ԽՄԿԿ 21-26 համագումարներում։ Պարգևատրվել է «Հոկտեմբերյան հեղափոխության» շքանշանով (1978 թվական)։

Ծանոթագրություններ 

Կիպրացի քաղաքական գործիչներ